ทหารช่วยซื้อแตงกวา ช่วยเหลือเกษตรกรในช่วงโควิด-19 ระบาด
พันโท บริสุทธิ์ สุจินพรัม ผู้บังคับกองพันทหารราบที่ 3 กรมทหารราบที่ 13 อนุมัติให้เจ้าหน้าที่ตอนสูทกรรมของหน่วย ออกดำเนินการตามโครงการ “หน่วยทหารจ่ายตลาด  ช่วยเกษตรกรฟื้นฟูเศรษฐกิจ” โดยการเข้าซื้อผลผลิตทางการเกษตรเพื่อช่วยเหลือเกษตรกรในพื้นที่จังหวัดอุดรธานี ให้มีรายได้ ในห้วงสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) เป็นประจำทุกสัปดาห์ โดยครั้งนี้ไปที่บ้านหนองโอน ตำบลเชียงพิน อำเภอเมือง จังหวัดอุดรธานี จัดซื้อผลผลิตทางการเกษตร (แตงกวา)  เพื่อนำมาประกอบอาหารให้กับทหารกองประจำการของหน่วยได้รับประทานจากการที่กองพันทหารราบที่ 3 กรมทหารราบที่ 13 ออกไปจัดซื้อผลผลิตทางการเกษตรกับเกษตรกรถึงสวนนั้น ทำให้เกษตรกรผู้ปลูกแตงกวา มีความรู้สึกยินดีเป็นอย่างมาก ที่หน่วยงานทหารได้เข้ามาช่วยเหลือและสนับสนุนการจัดซื้อแตงกวาจากเกษตรกร